Document ID: 32004D0233

Odločba Komisije
z dne 4. marca 2004
o odobritvi laboratorijev za preverjanje učinkovitosti cepljenja proti steklini pri nekaterih domačih mesojedih živalih
(notificirano pod dokumentarno številko K(2004) 646)
(Besedilo velja za EGP)
(2004/233/ES)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Odločbe Sveta 2000/258/ES z dne 20. marca 2000 o imenovanju posebnega inštituta, pristojnega za uvajanje meril, ki so potrebna za standardizacijo seroloških testov za nadzorovanje učinkovitosti cepiva proti steklini [1], in zlasti člena 3 Odločbe,
ob upoštevanju naslednjega:
(1) Odločba Komisije 2001/296/ES dne 29. marca 2001 o odobritvi laboratorijev za preverjanje učinkovitosti cepljenja proti steklini pri nekaterih domačih mesojedih živalih [2] je bila večkrat bistveno spremenjena [3]. Zaradi jasnosti in racionalnosti bi bilo treba navedeno odločbo kodificirati.
(2) Direktiva Sveta 92/65/EGS z dne 13. julija 1992 o zahtevah zdravstvenega varstva živali za trgovino in za uvoz v Skupnost živali, semena, jajčnih celic in zarodkov, za katere ne veljajo zahteve zdravstvenega varstva živali, določene v posebnih pravilih Skupnosti iz Priloge A(I) k Direktivi 90/425/EGS [4], predvideva sistem, ki nadomešča karanteno pri vstopu nekaterih domačih mesojedih živali na ozemlja nekaterih držav članic, ki so prosta stekline. Po tem sistemu je potrebno preverjanje učinkovitosti cepljenja navedenih živali s titracijo protiteles.
(3) Laboratorij AFSSA v Nancyju v Franciji je bil z Odločbo Sveta 2000/258/ES imenovan za inštitut, odgovoren za uvajanje meril, ki so potrebna za standardizacijo seroloških testov za nadzorovanje učinkovitosti cepiva proti steklini.
(4) V okviru ukrepov, ki nadomeščajo karanteno, je bil za titracijo protiteles stekline pri cepljenih domačih mesojedih živalih uveden postopek testiranja ustreznosti.
(5) Laboratorij AFSSA v Nancyju mora z uvedenim postopkom testiranja ustreznosti oceniti laboratorije za odobritev opravljanja seroloških testov pri nekaterih mesojedih živalih, cepljenih proti steklini.
(6) Več držav članic je predložilo zahtevke za odobritev laboratorijev za opravljanje preizkusov preverjanja učinkovitosti cepljenja proti steklini pri nekaterih domačih mesojedih živalih.
(7) Laboratorij AFSSA v Nancyju je izdelal oceno zahtevkov, prejetih od držav članic ter rezultate te ocene poslal Komisiji.
(8) Komisija lahko na podlagi rezultatov ocene pripravi seznam laboratorijev, pooblaščenih za izvajanje serološke titracije pri mesojedih živalih, cepljenih proti steklini.
(9) Ukrepi, predvideni s to odločbo, so v skladu z mnenjem Stalnega odbora za prehranjevalno verigo in zdravje živali -
SPREJELA NASLEDNJO ODLOČBO:
Člen 1
Laboratoriji, ki jih predlagajo države članice in so pooblaščeni za opravljanje preizkusov za preverjanje učinkovitosti cepljenja proti steklini pri nekaterih domačih mesojedih živalih, so navedeni v Prilogi I.
Člen 2
Odločba 2001/296/ES se razveljavi.
Sklicevanja na razveljavljeno odločbo veljajo kot sklicevanja na to odločbo in se glasijo skladno s primerjalno tabelo v Prilogi III.
Člen 3
Ta odločba je naslovljena na države članice.
V Bruslju, 4. marca 2004

Labels: 7
3
0
6
18